From Memphis to Vegas/From Vegas to Memphis

From Memphis to Vegas/From Vegas to Memphis er det 36. studioalbumet av Elvis Presley, gjeve ut i oktober 1969 av RCA Records. Innspelinga fann stad i American Sound Studio i Memphis, den 13. til 15. og 21. og 22. januar, og 17. til 18. februar 1969, i tillegg til konsertopptak frå International Hotel i Paradise i Nevada den 24. til 26. august 1969. Albumet nådde 12. plassen på Billboard 200, og vart sertifisert til gullplate den 13. desember 1969 av Recording Industry Association of America.Kjelder:

  Merk: Søk på «From Memphis to Vegas»

Innhald
For å utnytte suksessen til From Elvis in Memphis og hitsinglane derifrå, og at han no hadde fått suksess som konsertartist i Las Vegas, vart Vegas/Memphis gjeven ut som det første dobbeltalbumet til Presley, og det første offisielle konsertalbumet.Jorgensen, Ernst. Elvis Presley A Life in Music: The Complete Recording Sessions. New York: St. Martin's Press, 1998; ISBN 0-312-18572-3, s. 289. Manageren til Presley, Colonel Tom Parker, sikra konsertar for ein månad på International Hotel, og Presley kasta bort alle musikarane han hadde spelt med gjennom 1960-åra og sette saman bandet som vart kalla Taking Care of Business band.Jorgensen, op. cit., s. 283. Musikarane brukte på den andre plata vart sett saman av Chips Moman for innspelinga i American Sound Studios i Memphis.

Det første albumet bestod av innspelinga frå desse konsertane, dei første for Presley sidan mars 1961 på Hawaii.Jorgensen, Ernst. op. cit., s. 154 Han spelte signaturhittar frå 1950- og tidleg i 1960-åra i alg med versjonar av «Words» av The Bee Gees, den nyare hitsingelen «In The Ghetto» og ein lengre versjon av «Suspicious Minds».

Den andre plata bestod av ti innspelingar frå vinteren 1969 i American Sound som ikkje kom med på From Elvis in Memphis.Jorgensen, op. cit., s. 289. Sjølv om det i hovudsakleg var songar som var til overs, var «Stranger in My Hometown» likevel like intens som songane som kom ut på det førre albumet.Jorgensen, op. cit., s. 289. Av dei attvrande, hadde «The Fair's Moving On» og «You'll Think of Me» tidlegare vore gjevne ut som B-sider på høvesvis «Clean Up Your Own Backyard» og «Suspicious Minds» tidlegare på året.Jorgensen, op. cit., s. 419.

Nyutgjevingar
I november 1970 gav RCA ut dei to albuma som individuelle album, namnsette etter undertitlane frå det originale dobbeltalbumet, Elvis in Person at the International Hotel som LSP 4428, og Back in Memphis som LSP 4429.Jorgensen, op. cit., s. 420. Dei har blitt gjevne ut kvar for seg sidan den gongen. Heile Back in Memphis finst i plateboksen From Nashville to Memphis: The Essential 60s Masters, og på det doble samlealbumet med innspelingane frå American Sound Studio, Suspicious Minds.

Den 28. juli 2009 gav Sony Music Entertainment ut Back in Memphis på den andre plata av Legacy Edition-utgåva av From Elvis In Memphis. Ei liknande Legacy Edition av On Stage kom ut 23. mars 2010, med heile Elvis in Person at the International Hotel på den andre plata.

Follow That Dream har gjeve ut fleire utgåver av dei komplette konsertane til Presley frå august 1969 i Las Vegas. Konserten den 22. august vart gjeven ut på eit eige album og kalla In Person.shopelvis.com Midnattskonserten frå 23. august vart gjeven ut som Elvis At The International,shopelvis.com medan midnattskonserten den 26. august kom ut som All Shook Up.shopelvis.com Konserten frå 24. august finst på den første plata av boksen Live in Las Vegas frå 2001. I 2013 gav FTD ut heile midnattskonserten frå 25. august. 

 Medverkande 
Elvis in Person at the International Hotel
 Elvis Presley – vokal, elektrisk gitar, akustisk gitar
 James Burton – elektrisk gitar
 John Wilkinson − elektrisk gitar
 Charlie Hodge − gitar, korvokal
 Larry Muhoberac − klaverinstrument
 Jerry Scheff – bass
 Ronnie Tutt − trommer
 Millie Kirkham − korvokal
 The Imperials − korvokal
 The Sweet Inspirations − korvokal
 Bobby Morris and his Orchestra

Back in Memphis

 Elvis Presley − vokal, gitar, piano
 Ed Kollis − munnspel
 John Hughey − pedalsteelgitar (på «In the Ghetto»)
 Reggie Young, Dan Penn − elektrisk gitar
 Bobby Wood − piano
 Bobby Emmons − orgel
 Tommy Cogbill, Mike Leech − bass
 Gene Chrisman − trommer
 Glen Spreen − stryke- og blåsearrangement

Overdub:
 Wayne Jackson, Dick Steff, R. F. Taylor − trompet
 Ed Logan, Jack Hale, Gerald Richardson − trombone
 Tony Cason, Joe D'Gerolamo − French horns
 Andrew Love, Jackie Thomas, Glen Spreen, J.P. Luper − saksofon
 Joe Babcock, Dolores Edgin, Mary Greene, Charlie Hodge, Ginger Holladay, Mary Holladay
Millie Kirkham, Ronnie Milsap, Sonja Montgomery, June Page, Susan Pilkington, Sandy Posey
Donna Thatcher, Hurschel Wiginton − korvokal

Innhald
Side ein og to vert kalla Elvis In Person at the International Hotel, Las Vegas, Nevada; side tre og fire Elvis Back In Memphis.

Kjelder
Denne artikkelen bygger på «From Memphis to Vegas/From Vegas to Memphis» frå ,  den 7. januar 2017. 
 oppgav desse kjeldene:

Bakgrunnsstoff
LSP-6020 From Memphis to Vegas / From Vegas to Memphis Guide på The Elvis Presley Record Research Database

Kategori:Elvis Presley-album
Kategori:Musikkalbum frå 1969
Kategori:Album produserte av Felton Jarvis
Kategori:RCA Records-album
Kategori:Konsertalbum frå 1969
Kategori:Engelskspråklege album